இடைநிலை ஆசிரியராக இருந்தபோது பள்ளியில் படிக்கும் 50 மாணவர்களுக்கு மாதம் தலா ரூ.20 வீதம் என் சொந்தப் பணத்தில் கொடுத்து 5 ஆண்டுகள் தொடர் வைப்புநிதியில் அஞ்சலகத்தில் சேமிப்புக் கணக்கு ஆரம்பித்து மாதந்தோறும் ரூ.500 சேமித்துச் சேமிப்பு பழக்கத்தை ஊக்கப்படுத்தினேன்.முதன்முதலாகத் தலைமையேற்றபோது எங்கள் பள்ளி மாணவர்களின் மொத்த எண்ணிக்கை 17 மட்டுமே. இது ஈராசிரியர் பள்ளி. பொறுப்பேற்றவுடன் இந்தப் பள்ளியின் நிலைமை எனக்கு மிகுந்த வேதனையும், மனஉளைச்சலும் ஏற்படுத்திவிட்டது. ஏனெனில், இதற்குமுன் நான் இடைநிலை ஆசிரியராகப் பணியாற்றிய நடுநிலைப் பள்ளியில் மாணவர்களின் எண்ணிக்கை 600. இங்கு மொத்த மாணவர்களின் எண்ணிக்கையே 17 தான். அது மட்டுமில்லாமல் இது S.S.A. திட்டத்தின் பள்ளி